
**PLANI MËSIMOR**

**LËNDA: MUZIKA 1**

**FUSHA: GJUHËT DHE KOMUNIKIMI**

**SHKALLA: I**

****

**Hyrje**

**Muzika** është një disiplinë artistike e artit dhe gjuhë universale, që ndihmon nxënësit të kuptojnë dhe lidhin fenomenet dhe dukuritë muzikore, proceset dhe çështjet që i përkasin muzikës, duke vërtetuar ligjshmërinë e tyre, si dhe duke shpjeguar mënyrat e interpretimit dhe ndërtimit të tyre, gjë e cila çon drejt realizimit të një procesi të suksesshëm të mësimit të muzikës. Muzika qëndron mes të gjitha formave të tjera inteligjente të njeriut (artit në përgjithësi, shkencave shoqërore e historike dhe shkencave artistike), si një përbërës i barabartë me to i progresit intelektual dhe i humanitetit. Ndaj, zhvillimi i muzikës në shkollë është një vlerë e madhe për të mundësuar edukimin dhe formimin kulturor, zhvillimin e personalitetit të nxënësve, zhvillimin e aftësive të tyre për të punuar dhe krijuar në mënyrë të pavarur e sistematike, si dhe për të menduar në mënyrë krijuese dhe kritike.

Muzika është strukturuar me tri (3) **kompetenca**, të cilat renditen si më poshtë:

***Kompetenca 1: Krijimi muzikor*** ka të bëjë me përdorimin e ideve të ndryshme për të organizuar krijimin muzikor, përdorimin e elementeve muzikore gjatë krijimit, zhvillimin e ideve të reja gjatë krijimit, dhe organizimin e krijimit sipas strukturës muzikore, duke ndarë përvojat e veta krijuese me të tjerët.

***Kompetenca 2: Performimi /interpretimi muzikor*** ka të bëjë me kuptimin dhe zbatimin e teknikave të këndimit, apo të luajtjes në instrument, të interpretimit, improvizimit deri në përsosmërinë e saj. Respektimin e rregullave të luajtjes në instrument dhe ndarjen e përvojave të veta performuese me të tjerë.

***Kompetenca 3: Vlerësimi muzikor*** ka të bëjë me kuptimin dhe analizimin e veprave muzikore që nga format e vogla e deri tek ato të mëdhatë, duke bërë një gjykim kritik dhe estetik që i përgjigjet kësaj grupmoshe.

**Kohëzgjatja e lëndës “Muzikë” në planin mësimor të klasës së parë.**

|  |  |  |  |  |
| --- | --- | --- | --- | --- |
| **Tematikat** | **Gjuha dhe komunikimi muzikor** | **Teknika dhe procese** | **Historia, muzika dhe shoqëria** | **Gjithsej orë** |
| **Klasa e parë** | **6** | **24** | **5** | **35 orë** |

Lënda e muzikës synon të përmbushë *3 kompetencat e lëndës*, të cilat lidhen me **kompetencat kyçe** që një nxënës duhet të zotërojë gjatë jetës së tij dhe që arrihen nëpërmjet ***3 tematikave kryesore*.**

|  |  |
| --- | --- |
| **TEMATIKAT E MUZIKËS** | **KOMPETENCAT E MUZIK**Ë**S** |
| ***Tematika 1:*** Gjuha dhe komunikimi muzikor | **Kompetenca 1:** Krijimi muzikor |
| ***Tematika 2:*** Teknika dhe procese  muzikore. | **Kompetenca 2:** Performimi/ interpretimi  muzikor. |
| ***Tematika 3:*** Historia, muzika dhe  Shoqëria | **Kompetenca 3:** Vlerësimi i veprave  muzikore |

**KOMPETENCAT KYÇE**

|  |
| --- |
| **Rezultatet kryesore të të nxënit sipas kompetencave kyçe që realizohen nëpërmjet lëndës së muzikës për shkallën e parë.** |
| **Kompetenca e komunikimit dhe e të shprehurit** |
| * Aktivizohet në veprimtaritë muzikore/artistike. * Kupton simbolet muzikore që u drejtohen. * Shprehet në mënyrë të thjeshtë me anë të simboleve muzikore. * Komunikon artistikisht në mënyrë të thjeshtë. |
| **Kompetenca e të menduarit** |
| Mendon në mënyrë krijuese.  * Merr njohuritë në mënyrë të pavarur dhe krijuese. * Zhvillon aftësitë për të menduar në mënyrë krijuese. * Kupton e ndjek udhëzimet për të realizuar një krijim apo veprimtari muzikore. |
| **Kompetenca e të mësuarit për të nxënë** |
| * Përzgjedh mjetet për të realizuar një krijim muzikor. * Përdor burime të gatshme për të realizuar një krijim muzikor. * Zbaton detyrën e dhënë. |
| **Kompetenca për jetën, sipërmarrjen dhe mjedisin** |
| * Bëhet pjesë e nismave për të zhvilluar aktivitete muzikore brenda dhe jashtë klasës. |
| **Kompetenca personale** |
| * Zhvillon besimin tek vetja gjatë veprimtarive të ndryshme muzikore. * Respekton punën e vet dhe të të tjerëve. * Bashkëpunon me të tjerët pavarësisht aftësive dhe nevojave. |
| **Kompetenca qytetare** |
| * Diskuton me të tjerët për çështje të ndryshme kulturore. |
| **Kompetenca digjitale** |
| * Njeh mjetet e përdorimit në muzikë: magnetofon, kompjuter etj. |

**PLANIFIKIMI MËSIMOR VJETOR**

|  |  |  |  |
| --- | --- | --- | --- |
| **Tematikat** | **SHPËRNDARJA E PËRMBAJTJES LËNDORE** | | |
| **PERIUDHA I**  **Shtator – Dhjetor**  **12 orë** | **PERIUDHA II**  **Janar – Mars**  **12 orë** | **PERIUDHA III**    **Prill - Qershor**  **11 orë** |
| **Gjuha dhe komunikimi muzikor**  **(6 orë)** | Ritmi në mjedisin përreth | Ritmi me dy goditje në muzikë | Timbri / ngjyra |
| Tingulli dhe burimet e tij | Tempi – shpejtësia e ritmit |
| Karakteristikat e tingujve |
| **Teknika dhe procese muzikore**  **(24 orë)** | Këngë: “Klasa jonë e parë” | Instrumentet me goditje (perkusionit) | Këngë lojë: “Shi shi laga shi” |
| Ndërtimi i aparatit vokal te njeriu dhe rregullat e këndimit | Këngë lojë: “Ne jemi dy shqiponja” |
| Këngë: “Himni i flamurit” | Këngë lojë: “Hapa dollapa” | Këngë lojë: “Çova një letër mu në postë” |
| Këngë: “ Tik- tak, një – dy” |
| Ritmi në natyrë dhe në muzikë |
| Mjetet trupore | Këngë: “Atdheu” | Këngë: “Gëzuar ditëlindjen” |
| Këngë: “Duart tona” | Krijojmë modele ritmike me instrumente ose mjet trupor |
| Këngë: “Shkronjat e alfabetit” | Këngë: “1 Qershori” |
| Ritual popullor “Dallëndyshe” | Këngë: “Festa e abetares” |
| Këngë: “Ja na erdhi Viti i Ri” | Krijimi i instrumenteve me goditje *(triangolo, qypi, shkopinjtë*  *etj.).* |  |
| Koncert |
| Koncert | Koncert |
| **Historia, muzika dhe shoqëria**  **(5 orë)** | * Muzika dhe emocionet, përjetimi | Emocionet përmes melodive të shpejta (Tempi) | Emocionet dhe muzika |
| Muzika dhe emocionet e krijuara nga ritmi | Emocionet përmes melodive të gëzueshme |
| **35 orë** | **14** | **12** | **9** |

**PERIUDHA I**

**SHTATOR-JANAR**

|  |  |  |  |  |  |  |
| --- | --- | --- | --- | --- | --- | --- |
| **REZULTATET E TË NXËNIT SIPAS KOMPETENCAVE KYÇE** | | | | | | |
| **Kompetenca e komunikimit dhe e të shprehurit**   1. Aktivizohet në veprimtaritë muzikore/artistike. 2. Kupton simbolet muzikore që u drejtohen. 3. Shprehet në mënyrë të thjeshtë me anë të simboleve muzikore. 4. Komunikon artistikisht në mënyrë të thjeshtë.   **Kompetenca e të menduarit** Mendon në mënyrë krijuese.  1. Merr njohuritë në mënyrë të pavarur dhe krijuese. 2. Zhvillon aftësitë për të menduar në mënyrë krijuese. 3. Kupton ndjek udhëzimet për të realizuar një krijim apo veprimtari muzikore.   **Kompetenca e të mësuarit për të nxënë**   1. Përzgjedh mjetet për të realizuar një krijim muzikor. 2. Përdor burime e gatshme për të realizuar një krijim muzikor. 3. Zbaton detyrën e dhënë.   **Kompetenca për jetën, sipërmarrjen dhe mjedisin**   1. Bëhet pjesë e nismave për të zhvilluar aktivitete muzikore brenda dhe jashtë klasës.   **Kompetenca personale**   1. Zhvillon besimin tek vetja gjatë veprimtarive të ndryshme muzikore. 2. Respekton punën e vet dhe të të tjerëve. 3. Bashkëpunon me të tjerët pavarësisht aftësive dhe nevojave.   **Kompetenca qytetare**   1. Diskuton me të tjerët për çështje të ndryshme kulturore.   **Kompetenca digjitale**   1. Njeh mjetet e përdorimit në muzikë: magnetofon, kompjuter etj. | | | | | | |
| **REZULTATET E TË NXËNIT SIPAS KOMPETENCAVE TË FUSHËS/LËNDËS** | | | | | | |
| ***Krijimi muzikor*** | | | ***Interpretimi muzikor*** | | ***Vlerësimi muzikor*** | |
| ***Nxënësi/ja:***   * krijon me modele ritmike me dy goditje; * krijon modele ritmike me mjete trupore, me zë dhe me simbole duke vënë në pah *theksin e fortë* gjatë ritmizimit të tyre; * krijon duke përdorur simbole personale mbi ritmin me 2 goditje. | | | ***Nxënësi/ja:***   * interpreton gjatë këndimit, këngë dhe lojëra për fëmijë; * demonstron gjatë luajtjes me mjetet trupore apo instrumentet fëmijërore ORF me goditje se ka kuptuar elementet e ritmit dhe të melodisë; * luan me instrumentet ORF apo me mjete trupore sipas simbolikës së përdorur në ritme me dy, tre dhe katër goditje; * këndon duke respektuar teknikën e këndimit përmes rregullave të përcaktuara; * interpreton këngë për fëmijë duke iu përshtatur tematikës së këngës; * respekton interpretimin e shokëve/shoqeve; * respekton këngë të kulturave të tjera. * komunikon mendimin e vet rreth këngës apo lojës muzikore; * shpjegon emocionet që i krijon një këngë, lojë muzikore apo fragment muzikor gjatë interpretimit. | | ***Nxënësi/ja:***   * kupton, shpjegon dhe bën lidhje të shembujve të   ndryshueshmërisë së shpejtësisë së muzikës nëpërmjet shembujve muzikore që dëgjon, duke shpjeguar emocionet që i krijohen;   * bën lidhje ndërmjet asaj që ndien dhe asaj që dëgjon në një vepër muzikore; * shpreh qartë mendimin e vet emocional për këngët apo veprat muzikore, duke përdorur gjuhë të thjeshtë muzikore; * përdor një fjalor të thjeshtë muzikor; * respekton mendimin e shokëve; * respekton pjesë muzikore të kulturave të tjera. * merr pjesë në aktivitete të ndryshme brenda dhe jashtë shkollës. | |
| **Nr.** | **Kompetencat/**  **Tematika** | **Temat mësimore** | **Situata e të nxënit** | **Metodologjia dhe veprimtaritë e nxënësve** | **Vlerësimi** | **Burimet/materialet**  **dhe**  **mjetet didaktike** |
| 1 | *Teknika dhe procese* | Këngë: “Klasa jonë e parë” | Situata: Shkolla ime  Fëmijët përshkruajnë shkollën e tyre, objektet, mësuesit, nxënësit dhe karakteristikat që ata shikojnë dhe dëgjojnë në shkollë. I diskutojnë ato me njëri-tjetrin. | Dëgjim i këngës, mësimi i saj hap pas hapi, shprehje e emocioneve që ndiejnë përmes diskutimit. | Vlerësimi i nxënësve për diskutimin që ai/ajo bën duke lidhur njohuritë e tij/saj me temën e re (shkolla, mësuesja, abetarja, shokët etj.); këndimin me emocion të këngës; bashkëpunimin dhe këndimin në grup për realizimin e detyrës (këngës). | - CD me këngën;  - materiale të parapërgatitura;  - fletorja e nxënësit;  - teksti i mësuesit. |
| 2 | *Gjuha dhe komunikimi muzikor* | Ritmi në mjedisin përreth | Situata: Ecja  Zbulon elemente ritmike në natyrë apo mjedisin përreth (çukitja e qukapikut *çuk -çuk*, pika e ujit kur bie *ting -ting*, gjinkalla *zhu –zhu etj.* dhe i imiton ato. Shpjegon ato duke kuptuar ndryshueshmërinë e tyre dhe burimin. Hapat tanë kur ecim.  Pastaj vendoset një muzikë në formë marshi dhe ata ecin duke përplasur këmbët në dysheme. | Veprimtari konkrete mbi ritmet në mjedisin përreth, improvizim dhe ushtrim mbi ritmet e mësuara dhe bashkëpunim në grup me të tjerët në veprimtaritë muzikore. | Vlerësimi i nxënësve për diskutimet që ai/ajo bën, duke lidhur njohuritë e tij/saj me temën e re (ritmi në mjedisin përreth; modele/shembuj); bashkëpunimin në plotësimin e kuicit të dhënë. | Cd  Germa Ç – ç  Teksti i mësuesit |
| 3 | *Teknika dhe procese* | Ndërtimi i aparatit vokal te njeriu dhe rregullat e këndimit | Situata: Organet tona  Fëmijët zbulojnë në mënyra të ndryshme përmes zërit të tyre. Gjithashtu shprehen gjatë kryerjes së veprimeve, dhe për të shpjegojnë sipas mënyrës së vet atë çka zbulojnë. | Veprimtari demonstruese për të kuptuar rolin e organeve të zërit/vokalit.  Veprimtari demonstruese për zhvillimin e aftësive të të kënduarit, duke njohur dhe respektuar rregullat e këndimit. | Vlerësimi i nxënësve për diskutimin që ai/ajo bën duke lidhur njohuritë e tij/saj me temën e re (zëri/vokali/organet vokale); bashkëpunimin dhe shpjegimin e organeve të zërit. | Cd  Foto  Teksti i mësuesit |
| 4 | *Teknika dhe procese* | Këngë: “Himni i flamurit” | Situata: Shqipëria ime  Fëmijët vendosen të tregojnë se si ndihen që jetojnë në Shqipëri. Çfarë pëlqejnë nga qyteti/fshati ku ata jetojnë. Çfarë nuk ju pëlqen? Çfarë do të ndryshonin ata kur të rriten? | Dëgjim i këngës, mësimi i saj hap pas hapi, shprehje e emocioneve që ndjejnë përmes diskutimit. | Vlerësimi i nxënësve për diskutimin që ai/ajo bën duke lidhur njohuritë e tij/saj me temën e re (Shqipëria, kënga himn etj.); këndimin me emocion të këngës; bashkëpunimin dhe këndimin në grup për realizimin e detyrës (këngës). | - CD me këngën;  - materiale të parapërgatitura;  - fletorja e nxënësit;  - teksti i mësuesit. |
| 5 | *Gjuha dhe komunikimi muzikor* | Tingulli dhe burimet e tij | Situata: Në mjedisin përreth (mal /det / rrugë)  Vendosen fëmijët në një mjedis ku ata mund të zbulojnë dhe përjetojnë shumëllojshmëri tingujsh. Më pas ata i imitojnë ato duke nxjerrë karakteristikat e tyre me fjalë të thjeshta. Cilat janë të pëlqyeshme edhe cilat, jo? Si i ndajnë ata këta tinguj? | Dëgjim i tingujve nga burime të ndryshme, mësimi i saj hap pas hapi, diskutimi lidhur me karakteristikat e tingujve në mjedis. | Vlerësimi i nxënësve për diskutimin që ai/ajo bën duke lidhur njohuritë e tij/saj me temën e re (tingujt të ndryshëm); bashkëpunimin dhe shpjegimin e tingujve. | - Cd  - Burime tingullore të ndryshme nga mjedisi, gurë, shkopinj, gota me ngjyrosës, një lugë etj.  - Teksti mësuesit |
| 6 | *Gjuha dhe komunikimi muzikor* | Karakteristikat e tingujve | Situata: Loja e gotave  5 gota uji i vendos mbi tavolinë. Çdo gotë e mbush me ujë në masa të ndryshme: gotë e mbushur plot dhe gotë e mbushur shumë pak me ujë, ju hedh secilës nga një ngjyrosës sipas 5 ngjyrave të ylberit ose edhe vetëm një ngjyrë. Vendos para çdo gote nga një numër dhe godet mbi to. | Veprimtari ku mbi tavolinë vendosen 5-6 gota uji për të përftuar tinguj të ndryshëm, të cilët, në varësi të masës  së ujit, lëshojnë tinguj të lartë ose të ulët.  Përcaktimi i tingujve të lartë apo të ulët, duke i vendosur një shenjë. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re: kuptimi i tingujve shumë të lartë dhe shumë të ulët; bashkëpunimin në mënyrë të pavarur për regjistrimin grafik të tingujve shumë të lartë dhe shumë të ulët nëpërmjet simboleve. | - Gota me ujë  - Lugë  - Letra me numra nga 1 deri te 5  - Teksti i mësuesit |
| 7 | *Teknika dhe procese* | Mjetet trupore | Situata: Loja e shuplakave  Fëmijët vendosen të imitojnë lojërat e tyre të shuplakave apo edhe në pjesë të tjera të trupit, duke improvizuar dhe shoqëruar ato me tekste të ndryshme të krijuara nga ata vetë. Një grup prej tyre numëron goditjet e shuplakave. | Dëgjim me tri ndalesa, duke e ndarë dëgjimin e tingujve dhe gjetjen e karakteristikave të tyre në tri momente.  Veprimtari konkrete me nxënësit përmes këndimit dhe regjistrimit grafik të tingujve që ata  këndojnë. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re: kuptimi i tingujve *shumë të fortë – shumë të butë*;  - bashkëpunimin në mënyrë të pavarur për regjistrimin grafik të tingujve *shumë të fortë –*  *shumë të butë* nëpërmjet simboleve. | Teksti i mësuesit |
| 8 | *Teknika dhe procese* | Këngë: “Tik – tak, një – dy” | Situata: Ne dhe numrat  Fëmijët numërojnë dhe tregojnë pse përdoren numrat në jetën e përditshme, numrat më të mëdhenj dhe më të vegjël. Pastaj gjejnë burime ritmi me dy goditje: zemra, pulsi, çekiçi, ora etj. | Dëgjim i këngës, mësimi i saj hap pas hapi, shprehje e emocioneve që ndiejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | Cd  Teksti i mësuesit |
| 9 | *Teknika dhe procese* | *Ritual popullor “Dallëndyshe”* | Situata: Shpendët  Fëmijët zhvillojnë kuptimin e shpejtësisë përmes fluturimit që kryejnë shpendë të ndryshëm. Flasin për dobinë e tyre dhe ngjarje që lidhen me jetën e tyre të përditshme. Imitojnë shpendë të ndryshëm që ata njohin më mirë. | Dëgjim i ritualit, mësimi i tij hap pas hapi, zhvillimi i ndjenjës ritmike, por edhe shprehja e emocioneve që ndjejnë përmes realizimit të ritualit. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re;  - këndimin /recitimi në ritëm i ritualit;  - bashkëveprimin për realizimin e ritualit edhe me lëvizje trupore. | Cd  Teksti i mësuesit |
| 10 | *Teknika dhe procese* | Ritual popullor “Rrodhe rrodhe” | Situata: Rrodhja  Fëmijët tregojnë çfarë dinë për bimët dhe gjembaçët. Gjithashtu flasin për rrodhen. A ju ka rastisur atyre të dëgjojnë nga të rriturit shprehjen “mu bëre si rrodhe”? | Dëgjim i ritualit, mësimi i tij hap pas hapi, zhvillimi i ndjenjës ritmike, por edhe shprehja e emocioneve që ndjejnë përmes realizimit të ritualit. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re;  - këndimin /recitimi në ritëm i ritualit;  - bashkëveprimin për realizimin e ritualit edhe me lëvizje trupore. | Cd  Teksti i mësuesit |
| 11 | *Teknika dhe procese* | Këngë lojë: “Ja na erdhi Viti i Ri” | Situata: Dhurata ime e preferuar  Fëmijët tregojnë rreth dhuratës së tyre të preferuar, kuptimit që ka kjo dhuratë për ta, dhe çfarë përfaqëson një dhuratë. Kush është dhurata më e bukur që ata kanë marrë dhe kur? | Dëgjim i këngës, mësimi i saj hap pas hapi, shprehje e emocioneve që ndiejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | Cd  Teksti i mësuesit |
| 12 | *Historia, muzika dhe shoqëria* | * Muzika dhe emocionet, përjetimi | Situata: Historia ime e preferuar  Fëmijët nën tingujt e muzikës së vendosur në një Cd tregojnë histori të ndryshme që atyre u ka bërë më shumë përshtypje. Përjetimi ndaj muzikës që ata dëgjojnë mund të shprehet me fjalë, lëvizje, vizatim etj. | Dëgjimfragment muzikor 3-4 minuta ku nxënësit/et dëgjojnë muzikë  të ndryshme. Shpjegim pse u pëlqen muzika? Ata tregojnë arsyen e preferencave të tyre. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re.  - Këndimin me emocion të këngës, kërcimit, të shprehjes së mendimeve rreth muzikës. | Teksti i mësuesit |
| 13 | *Historia, muzika dhe shoqëria* | Muzika dhe emocionet e krijuara nga instrumentet dhe ritmi | Situata: Harry Poter dhe instrumentet muzikore  Fëmijët identifikojnë instrumentet dhe shpejtësinë e ritmit që përdoren dhe luhet fragmenti i muzikës së këtij filmi gjatë dëgjimit, shprehin emocionet që përjetojnë gjatë dëgjimit. | Dëgjimfragment muzikor 3-4 minuta ku nxënësit/et dëgjojnë muzikë  të ndryshme. Shpjegim pse u pëlqen muzika? Ata tregojnë arsyen e preferencave të tyre. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës, kërcimit, të shprehjes së mendimeve rreth muzikës. | Cd  Teksti i mësuesit |
| 14 | *Teknika dhe procese* | Koncert |  |  |  | Cd |

**PERIUDHA II**

**JANAR-MARS**

|  |  |  |  |  |  |  |
| --- | --- | --- | --- | --- | --- | --- |
| **REZULTATET E TË NXËNIT SIPAS KOMPETENCAVE KYÇE** | | | | | | |
| **Kompetenca e komunikimit dhe e të shprehurit**   1. Aktivizohet në veprimtaritë muzikore/artistike. 2. Kupton simbolet muzikore që u drejtohen. 3. Shprehet në mënyrë të thjeshtë me anë të simboleve muzikore. 4. Komunikon artistikisht në mënyrë të thjeshtë.   **Kompetenca e të menduarit** Mendon në mënyrë krijuese.  1. Merr njohuritë në mënyrë të pavarur dhe krijuese. 2. Zhvillon aftësitë për të menduar në mënyrë krijuese. 3. Kupton ndjek udhëzimet për të realizuar një krijim apo veprimtari muzikore.   **Kompetenca e të mësuarit për të nxënë**   1. Përzgjedh mjetet për të realizuar një krijim muzikor. 2. Përdor burime e gatshme për të realizuar një krijim muzikor. 3. Zbaton detyrën e dhënë.   **Kompetenca për jetën, sipërmarrjen dhe mjedisin**   1. Bëhet pjesë e nismave për të zhvilluar aktivitete muzikore brenda dhe jashtë klasës.   **Kompetenca personale**   1. Zhvillon besimin tek vetja gjatë veprimtarive të ndryshme muzikore. 2. Respekton punën e vet dhe të të tjerëve 3. Bashkëpunon me të tjerët pavarësisht aftësive dhe nevojave.   **Kompetenca qytetare**  1. Diskuton me të tjerët për çështje të ndryshme kulturore.  **Kompetenca digjitale**  1. Njeh mjetet e përdorimit në muzikë: magnetofon, kompjuter etj. | | | | | | |
| **REZULTATET E TË NXËNIT SIPAS KOMPETENCAVE TË FUSHËS/LËNDËS** | | | | | | |
| ***Krijimi muzikor*** | | ***Interpretimi muzikor*** | | | ***Vlerësimi muzikor*** | |
| ***Nxënësi/ja:***   * krijon me modele ritmike me dy goditje; * krijon modele ritmike me mjete trupore, me zë dhe me simbole duke vënë në pah *theksin e fortë* gjatë ritmizimit të tyre; * krijon duke përdorur simbole personale mbi ritmin me 2 goditje; | | ***Nxënësi/ja:***   * interpreton gjatë këndimit, këngë dhe lojëra për fëmijë; * demonstron gjatë luajtjes me mjetet trupore apo instrumentet fëmijërore ORF me goditje se ka kuptuar elementet e ritmit dhe të melodisë; * luan me instrumentet ORF apo me mjete trupore sipas simbolikës së përdorur në ritme me dy, tre dhe katër goditje; * këndon duke respektuar teknikën e këndimit përmes rregullave të përcaktuara; * interpreton këngë për fëmijë duke iu përshtatur tematikës së këngës; * respekton interpretimin e shokëve/shoqeve; * respekton këngë të kulturave të tjera; * komunikon mendimin e vet rreth këngës apo lojës muzikore; * shpjegon emocionet që i krijon një këngë, lojë muzikore apo * fragment muzikor gjatë interpretimit. | | | ***Nxënësi/ja:***   * kupton, shpjegon dhe bën lidhje të shembujve të * ndryshueshmërisë së shpejtësisë së muzikës nëpërmjet shembujve muzikore që dëgjon, duke shpjeguar emocionet që i krijohen; * bën lidhje ndërmjet asaj që ndien dhe asaj që dëgjon në një vepër muzikore; * shpreh qartë mendimin e vet emocional për këngët apo veprat muzikore, duke përdorur gjuhë të thjeshtë muzikore; * përdor një fjalor të thjeshtë muzikor; * respekton mendimin e shokëve; * respekton pjesë muzikore të kulturave të tjera; * merr pjesë në aktivitete të ndryshme brenda dhe jashtë shkollës. | |
| **Nr.** | **Kompetencat/ Tematikat** | **Temat mësimore** | **Situata e të nxënit** | **Metodologjia dhe veprimtaritë e nxënësve** | **Vlerësimi** | **Burimet/materialet**  **dhe**  **mjetet didaktike** |
|  | *Teknika dhe procese* | Këngë: “Atdheu” | Situata: Shqipëria ime  Vendosen foto të ndryshme nga mjedise të njohura që fëmijët mund t’i njohin menjëherë dhe të flasin rreth tyre. Recitojnë vjersha që ata dinë për vendin e tyre ose vizatojnë qytetin e tyre, duke shpjeguar karakteristikat e qytetit apo krahinës së tyre. | Dëgjim i këngës, mësimi i saj hap pas hapi, shprehje e emocioneve që ndjejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | Cd  Foto të ndryshme  Teksti i mësuesit |
|  | *Teknika dhe procese* | Këngë lojë: “Hapa-dollapa” | Situata: Loja ime e preferuar  Fëmijët nxiten të flasin pse ju pëlqen të luajnë? Cila lojë ju pëlqen më shumë? A janë të barabartë me njëri – tjetrin gjatë lojës? A e respektojnë ata njëri tjetrin? Flasin se si funksionon loja *symbyllazi*. Sa veta marrin pjesë etj. | Dëgjim i lojës muzikore dhe mësimi i saj duke krijuar një minikoreografi duke ndjekur hapat dhe zhvilluar ndjenjën ritmike dhe melodike të këngës lojë. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re;  - këndimin /recitimi në ritëm i këngës lojë;  - bashkëveprimin për realizimin e këngës lojë sipas koreografisë me lëvizje trupore. | Cd  Teksti i mësuesi |
|  | *Gjuha dhe komunikimi muzikor* | Ritmi në natyrë dhe në muzikë | Situata: Loja e shuplakave (Rona-rona peperona) | Fëmijët mund të dalin jashtë shkollës dhe të identifikojnë goditje dyshe, ose sjellin shembuj ku ata kanë dëgjuar, goditje dyshe 1-2; tuk –tuk; ciu –ciu, tik – tak; në muzikë etj. Pastaj u kërkohet të këndojnë këngën lojë duke rrahur dy shuplakat me njëri tjetrin, dhe në fund thonë sa goditje përshkonte këngën dhe ku e ndjenin ata që ishte goditja më e fortë e shuplakave. | Vlerësimi i nxënësve për diskutimet që ai/ajo bën, duke lidhur njohuritë e tij/saj me temën e re (ritmi në natyrë dhe muzikë);  përcaktimin e ritmit në fjalët me dy rrokje dhe në muzikë; modelet ritmike me dy goditje. | Cd  Foto të ndryshme  Teksti i mësuesit |
|  | *Gjuha dhe komunikimi muzikor* | Ritmi me dy goditje në muzikë | Situata: Numrat dhe muzika  Fëmijët dëgjojnë një fragment muzikor ku zbulojnë rrahjet ritmike me të cilat luhet pjesa muzikore. Ata i vendosin ato nëpërmjet numrave sa goditje dëgjojnë dhe i vizatojnë ku janë goditje të shkurtra dhe të gjata. | Dëgjim i 2-3 burimeve të ndryshme mbi ritmet që gjenden kudo por edhe në muzikë. Pasi dëgjohen diskutohen duke nxjerrë në pah karakteristikat e tyre p.sh.: sa goditje ata dëgjojnë. | Vlerësimi i nxënësve për diskutimet që ai/ajo bën, duke lidhur njohuritë e tij/saj me temën e re (theksi në  muzikë dhe në fjalë);  përcaktimin e theksit në fjalët me dy rrokje e ushtrimin në fjalët me dy rrokje dhe modelet ritmike me dy goditje; bashkëpunimin në plotësimin e kuicit të dhënë. | Cd  Foto të ndryshme  Teksti i mësuesit |
|  | *Teknika dhe proçese* | Këngë lojë: “ Ne jemi dy shqiponja | Situata: Shqiponja  Fëmijët zhvillojnë më tej njohjen e tyre për shpendin e shqiponjës, duke sjellë disa karakteristika të këtij shpendi. Çfarë përfaqëson ky shpend për Shqipërinë? | Dëgjim i lojës muzikore dhe mësimi i saj duke krijuar një minikoreografi duke ndjekur hapat dhe zhvilluar ndjenjën ritmike dhe melodike të këngës lojë. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re;  - këndimin /recitimi në ritëm i këngës lojë;  - bashkëveprimin për realizimin e këngës lojë sipas koreografisë me lëvizje trupore. | Cd  Foto të ndryshme  Teksti i mësuesit |
|  | *Teknika dhe procese* | Instrumentet me goditje | Situata: Instrumenti im i preferuar  Fëmijët flasin për instrumentet muzikore që ata pëlqejnë apo ndjekin nëpër kurse, duke përshkruar njërin prej tyre, ose vizatuar instrumentin që ata pëlqejnë. | Vëzhgim i instrumenteve;  Shpjegim i pjesëve përbërëse të instrumentit;  Puna në grup për ndërtimin e tij. | Vlerësimi i nxënësve për përgatitjen dhe ndërtimin e instrumentit me goditje;  - ndjekjen e udhëzimeve për ndërtimin e tij;  - shoqërimin e këngëve vetëm dhe në grup me instrumentet me goditje që u krijuan. | Foto të ndryshme  Teksti i mësuesit |
|  | *Teknika dhe procese* | Këngë: “Pa shikoni duart tona” | Situata: Trupi ynë  Fëmijët flasin për trupin e njeriut dhe rëndësinë që kanë duart për ta. Çfarë bëjnë ata me duart e tyre? Çfarë mund të ndodhë nëse ata vrasin pak dorën? Si duhet të kujdesen për veten e tyre apo për shokët? | Dëgjim i këngës, mësimi i saj hap pas hapi, shprehje e emocioneve që ndjejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | Cd  Teksti i mësuesit |
|  | *Gjuha dhe komunikimi muzikor* | Tempi – shpejtësia e ritmit | Situata: Loja e stafetës  Kjo lojë është mjaft e pëlqyeshme për fëmijët që zhvillohet në grup për të treguar kush është grupi më i shpejtë që arrin të dorëzojë stafetën në fund. Pra shpejtësia që garanton suksesin dhe jep kënaqësinë. Po në muzikë a na pëlqen një melodi e shpejtë? | Veprimtari ku nxënësit ndahen në grupe improvizojnë ritme në ritme të ndryshme;  Shpjegim i ritmeve që ata krijojnë. | Vlerësimi i nxënësve për kuptimin e ndryshimit të shpejtësisë në muzikë;  - bashkëpunimin në mënyrë të pavarur për regjistrimin grafik të ritmitnëpërmjet simboleve. | Teksti i mësuesit |
|  | *Teknika dhe procese* | Këngë lojë: “Çova një letër mu në postë” | Situata: Loja e postierit (kënga lojë)  Fëmijët shprehen pse janë të rëndësishme letrat apo mesazhet që i dërgojmë njëri tjetrit. A kanë dërguar ndonjë shoku/shoqeje ndonjë letër? Nëse po çfarë kanë shkruar? | Dëgjim i lojës muzikore dhe mësimi i saj duke krijuar një minikoreografi duke ndjekur hapat dhe zhvilluar ndjenjën ritmike dhe melodike të këngës lojë. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re;  - këndimin /recitimi në ritëm i këngës lojë;  - bashkëveprimin për realizimin e këngës lojë sipas koreografisë me lëvizje trupore. | Cd  Teksti i mësuesit |
|  | *Historia, muzika dhe shoqëria* | Emocionet përmes melodive të shpejta (Tempi) | Situata: Brumbulli  Fëmijët flasin për insektet miza, brumbulli etj., duke treguar se sa të shpejta janë ato. Çfarë ndjejnë kur ata dëgjojnë muzikë të shpejtë? Apo ju pëlqen muzika e ngadaltë? | Demonstrimi i veprimeve të shpejta dhe të ngadalta, ndihmojnë për të kuptuar më mirë tempin si koncept muzikor.  Dëgjimi i fragmenteve muzikore të shpejta dhe të ngadalta për të kuptuar si zhvillohet tempi në muzikë. | Vlerësimi i nxënësve për demonstrimet që ai/ajo bën duke lidhur njohuritë e tij/saj me temën e re (tempi i shpejtë dhe i ngadaltë.);  - evidentimin e tempit të shpejtë dhe ngadaltë në muzikë. | Cd  Teksti i mësuesit |
|  | *Teknika dhe procese* | Këngë: “Shkronjat e alfabetit” | Situata: Ne dhe shkronjat  Fëmijët kuptojnë se shkronjat shërbejnë për të shkruar emrin dhe për t’u identifikuar, për të komunikuar me shokët dhe shoqet, me familjen, me mësuesen, për të bërë detyrat dhe për të mësuar etj. Pra janë shumë të rëndësishme si çdo gjë tjetër në jetën tonë. | Dëgjim i këngës, mësimi i saj hap pas hapi, shprehje e emocioneve që ndiejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | Cd  Foto të ndryshme  Teksti i mësuesit |
|  | *Teknika dhe procese* | Koncert: “Festa e abetares” | Situata: Ne dhe festat  Festat janë shumë të rëndësishme në jetën tonë dhe fëmijët listojnë disa prej tyre. Por shumë e rëndësishme dhe e paharruar për ta mbetet dhe festa e abetares, ku ata kanë mësuar të shkruajnë dhe lexojnë në gjuhën e tyre. |  |  | Cd  Teksti i mësuesit |

**PERIUDHA III**

**PRILL-QERSHOR**

|  |  |  |  |  |  |  |
| --- | --- | --- | --- | --- | --- | --- |
| **REZULTATET E TË NXËNIT SIPAS KOMPETENCAVE KYÇE** | | | | | | |
| **Kompetenca e komunikimit dhe e të shprehurit**   1. Aktivizohet në veprimtaritë muzikore/artistike. 2. Kupton simbolet muzikore që u drejtohen. 3. Shprehet në mënyrë të thjeshtë me anë të simboleve muzikore. 4. Komunikon artistikisht në mënyrë të thjeshtë.   **Kompetenca e të menduarit** Mendon në mënyrë krijuese.  1. Merr njohuritë në mënyrë të pavarur dhe krijuese. 2. Zhvillon aftësitë për të menduar në mënyrë krijuese. 3. Kupton e ndjek udhëzimet për të realizuar një krijim apo veprimtari muzikore.   **Kompetenca e të mësuarit për të nxënë**   1. Përzgjedh mjetet për të realizuar një krijim muzikor. 2. Përdor burime të gatshme për të realizuar një krijim muzikor. 3. Zbaton detyrën e dhënë.   **Kompetenca për jetën, sipërmarrjen dhe mjedisin**   1. Bëhet pjesë e nismave për të zhvilluar aktivitete muzikore brenda dhe jashtë klasës.   **Kompetenca personale**   1. Zhvillon besimin tek vetja gjatë veprimtarive të ndryshme muzikore. 2. Respekton punën e vet dhe të të tjerëve. 3. Bashkëpunon me të tjerët pavarësisht aftësive dhe nevojave.   **Kompetenca qytetare**   1. Diskuton me të tjerët për çështje të ndryshme kulturore.   **Kompetenca digjitale**  - Njeh mjetet e përdorimit në muzikë: magnetofon, kompjuter etj. | | | | | | |
| **REZULTATET E TË NXËNIT SIPAS KOMPETENCAVE TË FUSHËS/LËNDËS** | | | | | | |
| ***Krijimi muzikor*** | | ***Interpretimi muzikor*** | | | ***Vlerësimi muzikor*** | |
| ***Nxënësi/ja:***   * krijon modele ritmike me dy goditje; * krijon modele ritmike me mjete trupore, me zë dhe me simbole duke vënë në pah *theksin e fortë* gjatë ritmizimit të tyre; * krijon duke përdorur simbole personale mbi ritmin me 2 goditje. | | ***Nxënësi/ja:***   * interpreton gjatë këndimit, këngë dhe lojëra për fëmijë; * demonstron gjatë luajtjes me mjetet trupore apo instrumentet fëmijërore ORF me goditje se ka kuptuar elementet e ritmit dhe të melodisë; * luan me instrumentet ORF apo me mjete trupore sipas simbolikës së përdorur në ritme me dy, tre dhe katër goditje; * këndon duke respektuar teknikën e këndimit përmes rregullave të përcaktuara; * interpreton këngë për fëmijë duke iu përshtatur tematikës së këngës; * respekton interpretimin e shokëve/shoqeve; * respekton këngë të kulturave të tjera; * komunikon mendimin e vet rreth këngës apo lojës muzikore; * shpjegon emocionet që i krijon një këngë, lojë muzikore apo fragment muzikor gjatë interpretimit. | | | ***Nxënësi/ja:***   * kupton, shpjegon dhe bën lidhje të shembujve të * ndryshueshmërisë së shpejtësisë së muzikës nëpërmjet shembujve muzikore që dëgjon, duke shpjeguar emocionet që i krijohen; * bën lidhje ndërmjet asaj që ndien dhe asaj që dëgjon në një vepër muzikore; * shpreh qartë mendimin e vet emocional për këngët apo veprat muzikore, duke përdorur gjuhë të thjeshtë muzikore; * përdor një fjalor të thjeshtë muzikor; * respekton mendimin e shokëve; * respekton pjesë muzikore të kulturave të tjera; * merr pjesë në aktivitete të ndryshme brenda dhe jashtë * shkollës. | |
| **Nr.** | **Kompetencat/ Tematikat** | **Temat mësimore** | **Situata e të nxënit** | **Metodologjia dhe veprimtaritë e nxënësve** | **Vlerësimi** | **Burimet/materialet**  **dhe**  **mjetet didaktike** |
|  | *Teknika dhe procese* | Instrumente ORF me goditje | Situata: Veglat muzikore  A janë të dobishme veglat muzikore? A kanë ato të njëjtin tingëllim kur i dëgjojmë ose luajmë? Pse ndryshojnë ato? Gjejmë ndryshimet në materialin që përbëhen dhe tingëllimin e tyre. | Bërja e disa fotove të instrumenteve muzikore;  Krijimi i  instrumenteve muzikore dhe materiale të riciklueshme?  Shpjegimi Si quhen? Çfarë dimë për to? Prej çfarë materiali përbëhen? Çfarë karakteristikash kanë këto instrumente?  Puna në grup. | Vlerësimi i nxënësve për përgatitjen dhe ndërtimin e instrumentit me goditje;  - ndjekjen e udhëzimeve për ndërtimin e tij;  - shoqërimin e këngëve vetëm dhe në grup me instrumentet me goditje që u krijuan. | **Cd**  **Foto**  Teksti i mësuesit |
|  | *Gjuha dhe komunikimi muzikor* | Timbri / ngjyra | Situata: Të ndryshëm dhe të njëjtë  Të gjithë jemi të ndryshëm nga njëri-tjetri, por kemi edhe të përbashkëta. Edhe zëri i njeriut është i ndryshëm. Zëri i mësueses, i nënës, i babait, i shokut etj. | Mbyllim sytë e shokut/shoqes duke i kërkuar të evidentojë zërat e ndryshëm nga shokët e klasës. | Vlerësimi i nxënësve për  - realizimin e ushtrimeve për kuptimin e ngjyrimit në jetën e përditshme por edhe në muzikë;  - bashkëveprimin për realizimin e shembujve të ndryshëm. | **Cd**  **Foto**  Teksti i mësuesit |
|  | *Teknika dhe procese* | Ritual popullor: “Shi shi laga shi” | Situata: Stinët e vitit  Stinët e vitit janë 4 dhe të gjitha ndryshojnë nga njëra-tjetra. Si janë ato? Cila është stina më e bukur? Po stina ku shiu bie më rrallë? | Dëgjim i ritualit, mësimi i tij hap pas hapi, zhvillimi i ndjenjës ritmike, por edhe shprehja e emocioneve që ndiejnë përmes realizimit të ritualit. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re;  - këndimin /recitimi në ritëm i ritualit;  - bashkëveprimin për realizimin e ritualit edhe me lëvizje trupore. | **Cd**  **Foto**  Teksti i mësuesit |
|  | *Teknika dhe procese* | Krijimi i modeleve ritmike me vegla me goditje:  *triangolo, qypi, shkopinjtë etj.* | Situata: Modelet  Fjalën model e kemi dëgjuar matematikë, në vizatim, tek rrobaqepëset etj. A mund të krijojmë modele edhe me ritmin? Provojmë me dy goditje. | Krijimi i modeleve ritmike me dy goditje;  Vizatimi i modelit me dy goditje duke përdorur simbole të ndryshme. | Vlerësimi i nxënësve për  - realizimin e ushtrimeve për kuptimin e modeleve ritmike me dy goditje duke shënuar simbolet sipas dëshirës;  - bashkëveprimin për realizimin e shembujve të ndryshëm. | **Cd**  **Foto**  Teksti i mësuesit |
|  | *Teknika dhe procese* | Këngë: “Gëzuar ditëlindjen” | Situata: Si të përgatisim një festë  Pse shërbejnë festat? A janë të bukura ato? Si duhet të vishemi në një festë p.sh.: ditëlindje? A duhet të blejmë dhurata? Cila është festa më e bukur që keni festuar në klasë apo me shokët? | Dëgjim i këngës, mësimi i saj hap pas hapi, shprehje e emocioneve që ndiejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | **Cd**  **Foto**  Teksti i mësuesit |
|  | *Historia, muzika dhe shoqëria* | Emocionet përmes melodive të gëzueshme | Situata: Fluturojmë  Ndonjëherë ke dëshirën të fluturosh, pse? A të bën muzika që dëgjon të përjetosh një ndjenjë të tillë? Cila muzikë të bën të ndihesh kështu? | Dëgjim të shkurtër nga një fragment muzikor 3-4 minuta  nga melodi të shkurtra dhe të gëzueshme  shprehje e përjetimeve të tyre dhe emocionin që u krijon muzika, duke u shprehur për të sipas mënyrës së tyre. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re mbi muzikën dhe  përjetimin që merr prej saj;  dallimin e llojeve të ndryshme muzikore;  qëndrimin apo gjykimin, duke u shprehur rreth muzikës që dëgjon me fjalë të thjeshta dhe duke shpjeguar pse e pëlqen atë. | **Cd**  **Foto**  Teksti i mësuesit |
|  | *Historia, muzika dhe shoqëria* | Emocionet dhe muzika | Situata: Emocionet tona  Vendosen disa figura që shprehin *gëzimin, hidhërimin, mërzitjen, habinë*. Po muzika mund t’i shprehë këto ndjenja? | Dëgjim të shkurtër nga një fragment muzikor 3-4 minuta  nga Karnavalet e kafshëve – Sen Sans (*breshka, elefanti, luani, peshqit, zogjtë, kanguri);*  shprehje e përjetimeve të tyre dhe emocionin që u krijon muzika, duke u shprehur për të sipas mënyrës së tyre. | Vlerësimi i nxënësve për diskutimet që ai/ajo bën duke lidhur njohuritë e tij/saj me temën e re mbi muzikën dhe  përjetimin që merr prej saj; dallimin e llojeve të ndryshme muzikore; qëndrimin apo gjykimin, duke u shprehur rreth muzikës që dëgjon me fjalë të thjeshta dhe duke shpjeguar pse e pëlqen atë. | **Cd**  **Foto**  Teksti i mësuesit |
|  | *Teknika dhe procese* | Këngë: “1 Qershori” | Situata: Pushimet  Çfarë është një qershori për fëmijët e Shqipërisë? A ju përgatit kjo festë për të menduar për pushimet. Cilat janë pushimet më të bukura në plazh apo në mal? | Dëgjim i këngës, mësimi i saj hap pas hapi, shprehje e emocioneve që ndiejnë përmes diskutimit. | Diskutimet që ai/ajo bën duke lidhur njohuritë e tij/saj me temën e re.  - këndimin me emocion të këngës;  - bashkëpunimin dhe këndimin në grup për realizimin e detyrës (këngës). | **Cd**  Teksti i mësuesit |
|  | *Teknika dhe procese* | Koncert |  |  |  | **Cd** |